stanford-oval/wikipedia huggingface dataset:
Kultainen spiraali
Yhtälö

Kultaisen spiraalin napakoordinaattiyhtälö on sama kuin muille logaritmisille spiraaleille, mutta erikoisarvolla kasvutekijälle b:
tai
jossa e on luonnollisten logaritmien kantaluku, a on mielivaltainen positiivinen reaalivakio, ja b sellainen, että θ on suora kulma (neljänneskäännös jompaankumpaan suuntaan):
Joten b on
b:n numeerinen arvo johtuu siitä onko suora kulma mitattu 90 asteena vai  \textstyle {\frac {\pi }{2}} radiaanina; ja kun kulma voi olla kumpaan tahansa suuntaan, on helpointa kirjoittaa yhtälö b:n itseisarvolle (siis b voi olla myös tämän arvon vastaluku):
Vaihtoehtoinen yhtälö logaritmiselle ja kultaiselle spiraalille on:
jossa vakio c on:
mikä kultaiselle spiraalille antaa c:n arvot:
jos θ on mitattu asteina, ja
jos θ on mitattu radiaaneina.
Kultaisen spiraalin approksimaatioita

On useita samanlaisia spiraaleita, jotka approksimoivat, mutteivat ole täsmälleen samoja kuin kultainen spiraali. Näitä usein sekoitetaan kultaiseen spiraaliin.
Esimerkiksi, kultaista spiraalia voidaan approksimoida "kääntyvällä suorakaide diagrammilla," jossa spiraloivien kultaisten suorakaiteiden muodostamien neliöiden vastakkaiset kulmat ovat yhdistetty neljännesympyröillä. Lopputulos on erittäin lähellä aitoa kultaista spiraalia. (Katso kuva ylimpänä oikealla).
Toinen approksimaatio on Fibonaccin spiraali, joka ei ole aito logaritminen spiraali.  Se muodostuu sarjasta neljännesympyräisiä kaaria joiden säteet ovat peräkkäin kasvavia Fibonaccin lukuja.  Joka neljännes käännös Fibonaccin spiraali levenee φ:n sijasta muuttuvan tekijän, joka on yhtäsuuri kuin Fibonaccin lukujonon termin suhde edeltäjäänsä, verran. Peräkkäisten termien suhteet Fibonaccin sarjassa lähestyvät φ:tä, joten spiraalit muistuttavat toisiaan.
Spiraaleja luonnossa

Approksimaalisia logaritmisia spiraaleja voi ilmetä luonnossa (esimerkiksi spiraaligalaksien kierteissä). Helmiveneiden kuorien joskus sanotaan levenevän kultaisen spiraalin mukaisesti, ja ne liittyvät siten sekä φ:hin että Fibonaccin sarjaan. Todellisuudessa, helmiveneiden kuorissa (ja monissa nilviäisten kuorissa) esiintyy logaritmisen spiraalin mukaista kasvua, mutta eri kulmassa kuin kultaisessa spiraalissa.  Tämä sallii organismin kasvun muotoa muuttamatta. Spiraalit ovat yleisiä luonnossa ja kultaiset spiraalit ovat yksi erikoistapaus niistä.
Fibonaccin spiraali approksimoi kultaista spiraalia; toisin kuin kultaiseen suhteeseen perustuva "kääntyvä suorakaide diagrammi", yllä, tässä käytetään neljännesympyrän kaaria Fibonaccin lukujen sivuisissa neliöissä, neliöiden sivujen pituuksilla  1, 1, 2, 3, 5, 8, 13, 21, ja 34.
Menin temppeli

| Menin temppeli |
| --- | --- |
 Menin temppelin raunioita.
Sijainti:  Side, Pamfylia (nyk. Side, Antalya, Turkki)
Koordinaatit:  36°45′51″N, 31°23′17″E
Rakennustyyppi:  kreikkalainen temppeli
Valmistumisvuosi:  200-luku
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Menin temppeli oli antiikin aikainen kuunjumala Menille omistettu kreikkalainen temppeli Siden kaupungissa Pamfyliassa Vähässä-Aasiassa nykyisessä Turkissa. Se sijaitsi kaupungin eteläosassa pohjois-eteläsuuntaisen pylväikkökadun päässä, itään Apollonin temppelistä.
Menin temppelin raunioita.
Men oli Pamfyliassakin palvottu anatolialainen Kuun jumala. Tämän temppeliksi arveltu rakennus Sidessä ajoitetaan roomalaiselle kaudelle 200-luvulle. Se koostui puoliympyrän muotoisesta cellasta, joka avautui länteen päin ja jonka edustalla oli kuuden pylvään pylväiköllä ja entablementilla varustettu vestibyyli. Temppeli oli rakennettu noin kahden metrin korkuiselle podiumille eli jalustalle. Sisälle temppeliin johtivat seremoniaportaat. Rakennuksesta on säilynyt lähinnä sen podium.
Aiheesta muualla

Kuvia tai muita tiedostoja aiheesta Menin temppeli Wikimedia Commonsissa
Mohamed Ameur

| Mitalit> Maa:   Nigeria.Miesten yleisurheilu.Afrikan-mestaruuskilpailut  | Mitalit> Maa:   Nigeria.Miesten yleisurheilu.Afrikan-mestaruuskilpailut  | Mitalit> Maa:   Nigeria.Miesten yleisurheilu.Afrikan-mestaruuskilpailut  | Maa:   Nigeria> Miesten yleisurheilu. |
| --- | --- | --- | --- |
|  Kultaa | Addis Akaba 2008 | 20 km |  |
|  Pronssia | Addis Akaba 2012 | 20 km |  |
|  Pronssia | Marrakech 2014 | 20 km |  |
Mohamed Ameur (s. 11. marraskuuta 1984) on algerialainen kilpakävelijä. Hän edusti maataan vuoden 2008 kesäolympialaisissa, joissa sijoittui 48. sijalle ajalla 1.32.21.
Käännös suomeksi
Miguel Herrera

Miguel Herrera vuonna 2014.
Miguel Ernesto Herrera Aguirre (s. 18. maaliskuuta 1968 Hidalgo, Meksiko) on meksikolainen jalkapallovalmentaja, entinen Meksikon jalkapallomaajoukkueen päävalmentaja ja entinen Meksikon maajoukkueen puolustaja. Herrera edusti Meksikoa puolustajana vuoden 1993 Copa Américassa ja yhteensä 14 maaottelussa. Hänen seurajoukkueensa suurimman osaa hänen uraansa oli CF Atlante. Vuonna 2013 hän valmensi Club Américan Meksikon kansallisen sarjan voittoon. Herrera valmensi Meksikon maajoukkuetta vuoden 2013 lokakuusta vuoden 2015 heinäkuuhun, jolloin hänet erotettiin hänen lyötyään toimittajaa.
Herreran lempinimi on Piojo ("täi").
Kulissit

| Kulissit Muska |
| --- | --- | --- |

Studioalbumin tiedot
 Äänitetty : 2009, Tampere, Headline Studio, Vantaa, Revolver Studio, Helsinki, Seawolf Studio
 Julkaistu: 2010
 Tuottaja(t): L. A. Style HJS
 Tyylilaji: rock
 Kesto: 34.41
 Levy-yhtiö: MBCD
Muskan muut julkaisut
| Krokotiilirockista kaipuuseen 2007 | Kulissit 2010 | Parhaat 2011 |
Kulissit on Muskan seitsemäs studioalbumi, joka julkaistiin omakustanteena vuonna 2010. Se sisältää muun muassa nimikappaleen, joka oli Radio Suomen soitetuin kappale vuoden 2010 alussa. Muita paljon radiosoittoa saaneita kappaleita levyllä ovat "Kaipuu" ja "Nuku vaan". Kotimaisen materiaalin lisäksi levyllä on kaksi käännöskappaletta, Carole Kingin "I Feel the Earth Move" sekä Betty Everettin vuoden 1963 hitti "You're no Good", jonka 1960-luvulla suomeksi levytti Anki Lindqvist. Levyllä soittaa perinteisten rock-kokoonpanojen lisäksi myös puhallinsekstetti.
Kappaleet

Kulissit – 3.49  (säv. ja san. Esa Eloranta)
Tunnen – 3.32  (alkup. I Feel the Earth Move, säv. Carole King, san. Jukka Riitaluoma)
Nuku vaan  – 3.33 (säv. ja san. Kai Jämsä)
Paha oot – 2.58  (alkup. You're no Good, säv. Clint Ballard Jr., san. Orvokki Itä)
Sitä rakkaudeksi sanotaan – 3.23  (säv. ja san. Jämsä)
Kiire – 2.32  (säv. ja san. Eloranta)
Kaipuu – 3.54  (säv. ja san. Eloranta)
Jää – 3.19  (säv. ja san. Riitaluoma)
Kenen tahansa syli – 3.45  (säv. ja san. Jämsä)
Etelän juna – 3.56  (säv. ja san. Tero Pulkkinen)
Kappaleet > Kokoonpano

Muska – laulu
Riitis (Jukka Riitaluoma) – kitara
Kalle Alatalo – kitara
Ari Lampinen – mandoliini, kitara
Tero Pulkkinen – kitara
Henri Björklöf – kitara
Kai Jämsä – basso, kitara, taustalaulu
Ali Ahmaniemi – basso, koskettimet
Pekka Gröhn – basso, koskettimet
Heikki Ponto – basso
Masi Isohanni – basso
Sami Kuoppamäki – rummut
Harri Seppälä – rummut
Marko Seppä-Murto – rummut
Petri Auer – koskettimet
Juha Kinnunen – koskettimet
Ilona Ala-Leppilampi – viulu
Jukka Eskola – trumpetti
Antero Salonen – trumpetti
Tuomas Heinonen – saksofoni
Heikki Keskinen – tenorisaksofoni
Juha Kortehisto – pasuuna
Ilona Heinonen – pasuuna
Mohamed Amine Hasnaoui

| Mitalit> Maa:   Tunisia.Miesten karate.Afrikan-mestaruuskilpailut  | Mitalit> Maa:   Tunisia.Miesten karate.Afrikan-mestaruuskilpailut  | Mitalit> Maa:   Tunisia.Miesten karate.Afrikan-mestaruuskilpailut  | Maa:   Tunisia> Miesten karate. |
| --- | --- | --- | --- |
|  Pronssia | Cotonou 2008 | alle 70 kg |  |
| Maailmancup  | Maailmancup  | Maailmancup  |  |
|  Kultaa | Rotterdam 2009 | alle 67 kg |  |
|  Hopeaa | Rotterdam 2008 | alle 70 kg |  |
|  Pronssia | Hanau 2006 | alle 65 kg |  |
Mohamed Amine Hasnaoui on tunisialainen karateka, joka saavutti pronssia  vuoden 2008 Afrikan-mestaruukisoissa Cotonoussa, Beninissä Hän saavutti myös kultaa Rotterdamin avoimissa vuonna 2009.
Kulindadromeus

| Kulindadromeus |
| --- | --- |

 Jurakausi  PreЄ Є O S D C P T J K Pg N      
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Ylälahko::  Dinosaurukset Dinosauria
Lahko::  Linnunlantioiset Ornithiscia
Osalahko::  Ornithopoda
Suku::  Kulindadromeus  Godefroit et al., 2014
Katso myös
   Kulindadromeus Wikispeciesissä   Kulindadromeus Commonsissa 
Infobox OKNimi-testi OK: 
Kulindadromeus on jurakaudella elänyt linnunlantioisten dinosaurusten suku. Sen tyyppilaji Kulindadromeus zabaikalicus on kuvattu Venäjän Taka-Baikalian alueelta löydetyistä fossiileista. Kahdella jalalla liikkuneet eläimet ovat olleet osittain yksinkertaisten höyhenten peittämiä. Höyheniä pidettiin aiemmin liskonlantioisiin dinosauruksiin kuuluvien teropodien erityispiirteenä kunnes höyhenpeitteinen Kulindadromeus julkistettiin vuonna 2014. Sittemmin höyhenten on ehdotettu olevan jo varhaisilta kantamuodoilta periytynyt kaikkien dinosaurusten yhteinen piirre.
Piirteitä

Kulindadromeus zabaikalicus on ollut pienehkö puolitoista metriä pitkä kaksijalkainen kasvinsyöjä. Sen pää on ollut suhteellisen lyhyt ja hampaisto kasviravintoon sopeutunut. Eläimen eturaajat ovat olleet lyhyet ja takaraajat sekä häntä suhteellisen pitkät.
Eläimen peitteeseen on kuulunut kolmea erityyppistä luutumatonta suomua sekä kolmea erityyppistä höyhenmäistä uloketta. Eläimen säärten alaosassa on ollut pieniä limittäin asettuneita kuusikulmaisia suomuja. Sen nilkassa ja jalassa sekä kädessä on ollut hyvin pieniä pyöristyneitä suomuja. Eläimen hännässä on ollut ainakin viisi pitkittäistä jonoa suurempia hieman kuperia suomuja. Suurimmat näistä suomuista hännän kärjessä olivat noin kaksi senttimetriä leveitä ja yhden pitkiä. Hännän tyvellä suomut olivat pienempiä ja pyöreämpiä. Suuremmat hännän suomut asettuivat limittäin.
Eläimen selässä, rinnassa ja päässä on ollut yksinkertaisina höyheninä pidettyjä haarattomia säiemäisiä ihon ulokkeita. Säikeet ovat olleet pisimpiä ja paksuimpia selässä ja rinnassa 2–3 senttimetrin pituisina sekä lyhyimpiä ja ohuimpia eläimen päässä vain 1–1,5 cm pitkinä. Eläimen reisiä ja käsivarsia ovat peittäneet kerrannaiset kuudesta tai seitsemästä säikeestä koostuvat ihon ulokkeet. Näitä on pidetty ruodittomina höyheninä, joissa useat höytyliistakkeet kiinnittyvät ruodin sijaan tyven suomumaiseen levyyn. Tämäntyyppisten höyhenten liistakkeet ovat 1–1,5 cm pitkiä. Säären yläosassa eläimellä oli edellisiä muistuttavia ainutlaatuisia kerrannaisia ulokkeita, jotka koostuivat kuudesta tai seitsemästä levyyn kiinnittyvästä litteän nauhamaisesta liistakkeesta; tämäntyyppisiä höyheniä ei tunneta muilta nykyisiltä tai muinaisilta eläimiltä.
Paleontologia

Suku ja sen tyyppilaji Kulindadromeus zabaikalicus on kuvattu vuonna 2014 Venäjän Siperian Taka-Baikalian aluepiiristä löydettyjen fossiilien perusteella. Fossiileja sisältävä kerrostuma on ollut jurakaudella järven pohja. Luiden muodon fylogeneettisen analyysin perusteella suvun on katsottu kuuluneen linnunlantioisten dinosaurusten Neornithischia-ryhmään.
Linnunlantioisiin dinosauruksiin kuuluvan Kulindadromeuksen höyhenet ovat hyvin samankaltaisia kuin yksinkertaisemmat höyhenet monilla liskonlantioisten dinosaurusten teropodien ryhmillä. Tämän samankaltaisuuden perusteella on ehdotettu aiemmin yleensä teropodien erityispiirteenä pidettyjen höyhenten olevan jo dinosaurusten varhaisilta kantamuodoilta periytyvä kaikkia dinosauruksia yhdistänyt piirre, jonka jotkin dinosaurusryhmät sittemmin menettivät. Yksinkertaisia höyhenmäisiä ulokkeita tiedetään esiintyneen myös muilla linnunlantioisilla dinosauruksilla (Tianyulong ja Psittacosaurus). On lisäksi ehdotettu yksinkertaisten höyhenten olevan dinosauruksia vanhempi useiden arkosaurien ryhmien yhteinen piirre, koska hyvin yksinkertaisia pitkiä ja kapeita ihon ulokkeita tunnetaan muiltakin arkosaureilta.
Mega Man X

| Mega Man X |
| --- | --- |

Kehittäjä:  Capcom
Julkaisija:  Capcom (Japani), Nintendo (EU, USA)
Jakelija:  Nintendo eShop, Google Play ja App Store
Tuottaja:  Tokuro Fujiwara
Suunnittelija:  Keiji Inafune
Pelisarja:  Mega Man
Julkaistu:  SNES JP 17. joulukuuta 1993NA 20. joulukuuta 1993EU 1. tammikuuta 1994 DOSNA 1. tammikuuta 1995EU 1. tammikuuta 1995
Lajityyppi:  Tasohyppely
Pelimuoto:  Yksinpeli
Ikäluokitus:  CERO: A (kaikenikäisille)  ESRB: Kaikenikäisille  PEGI 7 
Alusta:  SNES, MS-DOS
Jakelumuoto:  Digitaalinen lataus
Lisää peliartikkeleitaVideopelien teemasivulla
Infobox OK : 
Mega Man X (jap. ロックマンX, Rockman X) on Capcomin kehittämä ja julkaisema tasohyppely, joka on Mega Man X -sarjan debyyttijulkaisu. Se julkaistiin Super Nintendo Entertainment System -konsolille vuonna 1993. Pelistä on myös DOS-versio, joka on pieniä eroavaisuuksia lukuun ottamatta erittäin sama peli. Kyseessä on uuden, synkemmän Mega Man spin-off sarjan ensimmäinen osa. Super Nintendo Entertainment Systemille julkaistiin kolme X-sarjan peliä ennen kuin sarja siirtyi lähes yksinomaan Sonyn PlayStation -alustalle.
Peli on uudelleenjulkaistu myöhemmin PlayStation Portablelle ja iOS-käyttöjärjestelmille.
Tarina

Vuonna 20XX Tri. Thomas Light kehitti robotin, joka kykenee ajattelemaan ja tekemään omia päätöksiä. Tällainen robotti, ollessaan huomattavasti vahvempi kuin yksikään ihminen tai senhetkinen robotti, ei ollut erityisen turvallinen. Tämän vuoksi Light sulki robotin kapseliin, jossa suoritetaan lukuisa määrä eettisiä testejä, jotta robotille kehittyisi terve eettinen pohja. Koko prosessiin tarvittiin vähintään 30 vuotta. Valitettavasti Tri. Light ei elä tarpeeksi pitkään nähdäkseen aherruksensa tulosta käynnissä. Vuosia myöhemmin (vuonna 21XX) Tri. Cain löytää vanhan laboratorion jäänteet ja rojujen seasta kapselin. Kapselissa on robotti, joka on yksinkertaisesti nimetty Mega Man X:ksi. Kapselissa on selkeät varoitukset X:n vaaroista, mutta kaikki valot näyttävät vihreää, ja eettiset testerit ovat saaneet työnsä päätökseen. Tämän myötä Cain innoissaan avaa kapselin tavatakseen inhimillisimmän robotin maan päällä.
Tohtori Cain päättää yrittää kopioida X:n mallin luodakseen robottien uuden sukupolven, reploidit. Joitain asioita Cain ei pystynyt kopioimaan tai ei kyennyt ymmärtämään, ja niiden paikalle hän lisäsi omaa koodia. Kopiointi tuntui onnistuneen, mutta Lightin pahin pelko robotiikan lakeja rikkovista roboteista kävi lopulta toteen. Rauha vallitsi tasan niin kauan, kunnes ensimmäinen reploidi keksi rikkoa robotiikan ensimmäistä lakia: "robotti ei saa koskaan satuttaa ihmistä". Robotti tuhottiin, mutta uusia kapinallisia, Maverickeja, ilmaantui pian lisää. Lopulta uhka kävi niin suureksi, että perustettiin Maverick Hunters -järjestö, jossa vahvat reploidit taistelevat Maverickeja vastaan. Dr. Cainin vahvin luomus Sigma nimitettiin johtoon. Kun Sigmasta tuli Maverick ja hän veti mukanaan suurimman osan huntereista, tilanne näytti kaikelta muulta kuin hyvältä. X, tarkoitusta ja päämäärää vailla, päättää lopulta lähteä taistoon Maverickeja vastaan. Onhan hän epäsuorasti syyllinen koko ongelmaan. Matkan varrella hän ystävystyy toisen Maverick Hunterin, Zeron kanssa.
Uudelleenjulkaisut > Mega Man: Maverick Hunter X

Vuonna 2006 Capcom julkaisi pelistä uusintaversion PlayStation Portable -käsikonsolille nimellä Mega Man: Maverick Hunter X. Pelin grafiikat on päivitetty kolmiulotteisiksi mutta itse pelaaminen tapahtuu kaksiulotteisena samaan tapaan kuin alkuperäisessäkin. Peli sisältää anime-tyyliin toteutettuja välivideoita ja ääninäyttelyn. Lisäksi pelissä on avattana anime-lyhytelokuva nimeltä Day of Sigma joka selittää tarkemmin mitä tapahtui ennen pelin tarinaa.
Uudelleenjulkaisut > iOS-versio

Joulukuussa 2011 julkaistiin versio pelistä Applen iOS-laitteille. Tässä versiossa pelin grafiikoita on suodatettu sileämmiksi ja ohjaus tapahtuu kosketusnäytöllä. Julkaisunsa jälkeen peli on saanut raskasta kritiikkiä joiltain arvostelijoilta. Destructoid-verkkosivuston Tony Ponce arvioi pelin arvosanalla 4.0/10 ja kritisoi sitä miten pelistä puuttuu ominaisuuksia jotka olivat alkuperäisessä pelissä ja että peliin on lisätty kauppa, jossa voi ostaa oikealla rahalla ominaisuuksia jotka jotka olisivat avattavana myös ilmaiseksi.
Maverickit

| Nimi | Alkuperäinen nimi | Muoto | Kopioitu ase | Heikkous |
| --- | --- | --- | --- | --- |
| Boomer Kuwanger | Boomer Kuwanger | Koppakuoriainen | Boomerang Cutter | Homing Torpedo |
| Sting Chameleon | Sting Chameleao | Kameleontti | Chameleon Sting | Boomerang Cutter |
| Storm Eagle | Storm Eagleed | Kotka | Storm Tornado | Chameleon Sting |
| Armored Armadillo | Armor Armarge | Vyötiäinen | Rolling Shield | Electric Spark |
| Flame Mammoth | Burnin Noumander | Mammutti | Fire Wave | Storm Tornado |
| Launch Octopus | Launcher Octopuld | Mustekala | Homing Torpedo | Rolling Shield |
| Chill Penguin | Icy Penguigo | Pingviini | Shotgun Ice | Fire Wave |
| Spark Mandrill | Spark Mandrill | Mandrilli | Electric Spark | Shotgun Ice |
Pomot

| Nimi | Heikkous |
| --- | --- |
Vile: Rolling Shield
Bospider: Shotgun Ice
Rangda Bangda: Chameleon Sting
D-Rex: Boomerang Cutter
Velguader: Shotgun Ice
Sigma (1.vaihe): Electric Spark
Sigma (2.vaihe): Rolling Shield
Aiheesta muualla

Mega Man X MobyGamesissa (englanniksi)
Mega Man X MMHP.net-sivustolla (Arkistoitu – Internet Archive) (englanniksi)
| --- | --- |
 Klassinen -sarja: : Mega Man • 2 • 3 • 4 • 5 • 6 • 7 • 8 • &Bass • 9 • 10 • 11
 Game Boy -sarja: : I • II • III • IV • V
 X -sarja: : Mega Man X • X2 • X3 • X4 • X5 • X6 • X7 • X8 • Xtreme • Xtreme 2 • Command Mission
 Legends -sarja: : Mega Man Legends • Mega Man Legends 2 • Misadventures of Tron Bonne
 Zero -sarja: : Mega Man Zero • Zero 2 • Zero3 • Zero 4
 ZX -sarja: : Mega Man ZX • ZX Advent
 Battle Network -sarja: : Battle Network • Battle Network 2 • Battle Network 3: Blue & White • Battle Network 4: Red Sun & Blue Moon • Battle Network 5: Team ProtoMan & Team Colonel • Battle Network 6: Cybeast Gregar & Cybeast Falzar • Rockman EXE Operate Shooting Star
 Muut pelit: : Mega Man Soccer • Super Rockman Adventure • Mega Man: Battle & Chase
 Hahmot: : Mega Man • Luettelo hahmoista
Uudelleenjulkaisut: : Rockman Complete Works • Mega Man Anniversary Collection • Mega Man X Collection • Mega Man Zero Collection • Mega Man Legacy Collection • Mega Man Legacy Collection 2 • Mega Man X Legacy Collection • Mega Man X Legacy Collection 2
 Elokuva- ja televisiosarjat: : Mega Man • Mega Man: Battle Network • Mega Man: Star Force • Mega Man: Fully Charged • Mega Man
Kuttamuwan steela

Kuttamuwan steela.
Kuttamuwan steela (myös Katumuwan steela) on Turkin Zincirlistä vuonna 2008 löydetty kivinen steela, joka sisältää samalin kielistä piirtokirjoitusta ja mieshahmoisen kuva-aiheen. Samali on aramean ja foinikian sekamuoto. Steela on ajoitettu 730-luvulle eaa., kuningas Panamuwa II:n hallituskaudelle. Piirtokirjoituksessa mainitaan Kuttamuwa, mutta nimen merkitys ja vokalisaatio ovat epävarmat.
Steela

Kuttamuwan steela, joka tunnetaan myös nimellä Katumuwa, löytyi Turkin Zincirlistä Chicagon Oriental Instituten vuoden 2008 kaivauksissa. Steela löydettiin in situ eli alkuperäiseltä paikaltaan hautakammiosta. Steelan piirtokirjoitus on ajoitettu 730-luvulle eaa., kuningas Panamuwa II:n hallituskaudelle. Kuttamuwa-nimisen virkamiehen piirtokirjoituksen kieli on Samalin alueella käytettyä aramean ja foinikian sekamuotoa (samalin kieli), mutta siinä on havaittu enemmän aramean vaikutusta kuin samalilaisissa kuninkaallisissa piirtokirjoituksissa yleensä. Kuttamuwan steela on tehty basalttikiveen ja nykyisin sitä säilytetään Gaziantepin arkeologisella museolla Turkissa.
Kuttamuwan steelassa on piirtokirjoituksen lisäksi kuva-aihe, jossa mieshahmo istuu valtaistuimella kädessään kohotettu juoma-astia ja toisessa kädessä valtikkaa symboloiva kasvi. Hahmon eteen on asetettu alttari ruoka- ja juomauhreineen. Jälkiä ruokauhreista ja niihin käytetyistä astioista löydettiin myös itse hautakammiosta. Joidenkin tutkijoiden mukaan steelan piirtokirjoituksessa mainitaan sielun ja ruumiin erillisyys toisistaan, mikä voisi olla heettiläisen tai luuvilaisen kulttuurin vaikutusta. Luuvilaisia ovat myös piirtokirjoituksessa mainitut jumalat, toisin kuin muissa Samalin piirtokirjoituksissa.
Piirtokirjoitus

Kuttamuwa om anatolialainen nimi, jonka vokalisaatio ja merkitys ovat epävarmat. Toinen ehdotettu vokalisaatio on Katumuwa. Sana ”kammiooni” on syr/d. Sen merkitys on epävarma, mutta kontekstin perusteella se viittaa Kuttamuwan hautaan. Koko piirtokirjoituksessa on r- ja d-kirjainten välillä vaikea tehdä eroa. ”Harpatallille” on kumppanuuteen viittaavaan heettiläiseen harp-vartaloon perustuva ehdotettu lukutapa sanalle on qrpdl. Sanan merkitys on epävarma. Kohdan ”muurien” tulkinta ja jopa sanajako ovat ongelmalliset, sillä tekstissä on vaikea tehdä eroa d- ja r-kirjainten välillä. Sanat on mahdollista lukea lngd/r swr/dn tai lngr/d swr/dn. Termi on käännetty myös ”ruoka-annosten valvojaksi”. Asiayhteyden perusteella sanojen voisi olettaa viittaavan jumaluuden nimeen, mutta sellaista jumaluutta, johon epiteetti sopisi, ei tunneta. Sanat lngd swrn voitaisiin mahdollisesti lukea ”Tyroksen ruhtinaalle”, mikä puolestaan saattaisi viitata Baal-jumalaan. Mielenkiintoinen on huomio, jonka mukaan Kuttamuwan nimen on arveltu tarkoittavan ”vahva kuin muuri”, mikä saattaisi olla jumalepiteetti. Aurinko eli Samas on ainoa piirtokirjoituksessa mainituista jumalista, joka tavataan myös muissa samalilaisissa piirtokirjoituksissa. ”Viinitarhojen” sana krmn tulkinta on epävarma, mutta heettiläisjumala ”viinitarhan Tarhunt” tukee tulkintaa. Kohdan ”hänen Kubaballeen” sanan kbbw tulkinta on epävarma, mutta luultavasti viittaa jumalattaren nimeen. Uusheettiläisissä kuningaskunnissa pääjumalatarta tiedetään palvottaneen Kubaba-nimellä. On mahdollista, että w-kirjain kuuluu nimeen tai on foneettinen komponentti, eikä siten olisi omistusliite. Tässä tapauksessa käännös olisi ”Kubaballe”.
Kohdassa ”poikieni” riippuen tulkitaanko sanan alkuperäksi foinikia vai aramea, sana bny on mahdollista lukea myös ”rakennuksestani”, ”huoneestani”, jolla viitataan dynastiaan. Samalin murteessa oli vaikutteita molemmista. Rivien merkitys ei kuitenkaan muutu. ”Tilukseni” on sana krm , joka viittaa hedelmätarhaan, viinitarhaan. Rivin käännöksissä on päädytty monenkirjaviin ratkaisuihin. ”Silloin tällöin” on kirjaimellisesti päivät päiville. Päivittäisistä uhreista kuitenkaan tuskin oli kyse. ”Hengelleni” on toisinaan käännetty myös ”henkeni päälle” olettaen, että uhrit on suoritettu kivisteelan päällä.
Meskaliini

| --- | --- |


Meskaliini
Systemaattinen (IUPAC) nimi
3,4,5-trimetoksifenetyyliamiini
Tunnisteet
CAS-numero: 54-04-6
ATC-koodi:  ?
PubChem CID: 4076 CID 4076
Kemialliset tiedot
Kaava: C11H17NO3 
Moolimassa: 211,257
SMILES: Etsi tietokannasta: eMolecules, PubChem
Farmakokineettiset tiedot
Hyötyosuus:  ?
Metabolia: hepaattinen
Puoliintumisaika: 6 tuntia
Ekskreetio: renaalinen
Terapeuttiset näkökohdat
Raskauskategoria:  C (US)
Reseptiluokitus:  Prohibited (S9) (AU)Schedule III (CA)Schedule I(US) 
Antotapa: Oraalinen, Intravenoosinen
Kaktuksesta peräisin olevaa meskaliinijauhetta.
Meskaliinikaktus
Meskaliini on yksi fenetyyliamiineista, joihin sisältyy monia kemialliselta rakenteeltaan samankaltaisia aineita kuten MDMA ja amfetamiini. Meskaliini kuitenkin eroaa useimmista muista fenetyyliamiineista vaikutuksiltaan ja käyttötavoiltaan: se on psykedeeli kuten monet tryptamiinit (esimerkiksi dimetyylitryptamiini ja psilosybiini). Meskaliini valmistetaan synteettisesti tai uutetaan esimerkiksi meskaliinikaktuksesta ja kynttiläkaktuksesta.
Meskaliinin eristi ja tunnisti saksalainen Arthur Heffter vuonna 1897. Ainetta valmistettiin keinotekoisesti ensimmäisen kerran 1919. Meskaliinin luokiteltiin huumausaineeksi YK:n psykotrooppisia aineita koskevassa yleissopimuksessa vuonna 1971.
Meskaliinisulfaatti (C11H19NO7S) sulaa 35–36 °C:ssa ja on valkoista. Raaka meskaliini on ruskeaa, ja se sulaa 128–129 °C:ssa.
Erowid-sivun mukaan tyypillinen meskaliiniannos on 200–300 mg syötynä. Täydet vaikutukset ilmenevät 45–60 minuutissa ja kestävät 4–8 tuntia.